சூப்பர் ஸ்டார் ரஜினிகாந்த் 'காலா' படத்தையடுத்து தற்போது கார்த்திக் சுப்புராஜ் இயக்கத்தில் உருவாகி வரும் பெயரிடப்படாத புதிய படத்தில் நடித்து வருகிறார். வில்லனாக விஜய் சேதுபதி நடிக்கும் இப்படத்தில் பாபி சிம்ஹா, சிம்ரன், த்ரிஷா, குரு சோமசுந்தரம் உட்பட பலர் முன்னணி கதாபாத்திரத்தில் நடித்து வருகின்றனர். இதன் படப்பிடிப்பு கடந்த ஜூன்மாதம் தொடங்கி தொடர்ந்து நடைபெற்று வருகிறது. மேலும் ரஜினிகாந்த் ஏற்கனவே மேற்கு வங்கம் மற்றும் உத்தரகாண்டில் நடந்த அடுத்தடுத்த கட்ட படப்பிடிப்புகளில் கலந்து கொண்ட பின்னர் சமீபத்தில் சென்னை திரும்பிய அவர் அரசியல் பணிகளை கவனித்தார். இதையடுத்து மக்கள் மன்ற நிர்வாகிகள் செயல்பாடுகள் குறித்த அறிவுரை புத்தகத்தையும் வெளியிட்டார்.